Sacrosancto et exorabili loco in honore Dei et beatorum apostolorum Petri et Pauli dicato Cluniensis monasterio. Ego igitur Eldegardis, uxor Adalardi, dono Deo et jam dictis apostolis aliquid ex rebus senioris mei, necnon et meis, sicut ipse destinavit quando vuadium suum dedit; et sunt site ipse res in pago Augustidunensi, in villa Geblas: hoc [est] mansum indominicatum, qui terminat a mane via publica, a medio die terra Dominici, a sero Sancti Vincentii, a circio terra Gausfredi, et dono quicquid ad ipsum mansum aspicit vel aspicere videtur, campis, pratis, cultum et incultum, et insuper totum quod in ipsa [villa] visi sumus habere, excepto Briscarium; et dono etiam silvam Corcheriam quæ est justa æcclesiam de Geblas, quantum in ipsa visi sumus habere. Has ergo denominatas res dono pro remedio animæ senioris mei, ut ei Dominus in suo judicio pius remunerator appareat. Si quis autem hanc donationem calumpn[i]are voluerit, primitus iram Dei omnipotentis et sanctorum apostolorum incurrat, nisi emendaverit, et nisi resipuerit ab hac stultitia, auri libras II persolvat, et inantea firma et stabilis permaneat, stipulatione subnixa. S. Eldegardis, quæ fieri et firmari rogavit. S. Heldini. S. Ainardi. S. Leotaldi. S. Rostagni. S. Adalgaudi. S. Airoardi. S. Aidoardi. S. Teodranni. Data mense julio, anno XX Lotthari regis. Rothardus, ad vicem cancellarii, scripsit.